《休沐日》
宋代·苏籀

洗砚酬缄复论文，金书瑶笈忌羶荤。
搔头冷枕遗簪弁，浣垢凉床洁帨帉。
炀灶筚门无量燠，夏畦褐父若为芸。
鸿飞遵陆搏寥廓，凫鹜胡然顾涧芹。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。